Запіс пра пошук ветру

«Запіс пра пошук ветру» () — філасофскае апавяданне сучаснага рускага пісьменніка Віктара Пялевіна 2003 года. Увайшло ў аўтарскі зборнік «ДПП (NN)». Пісьменнік Дзмітрый Быкаў назваў яго «цудоўным і сумным эпілогам усёй кнігі»Дмитрий Быков. Обнаружен Пелевин // Огонёк. — № 32. — 2003. — С. 12..

 Сюжэт 
Адзін мудрэц, які жыве на святой гары, па імі Цзян Цзы-я частуе свайго вучня парашком пяці камянёў, пасля чаго ў вучня ўзнікае цудоўны паток свядомасці. Падчас падарожжа пад дзеяннем парашка герой апавядання заблудзіўся ў гарах і «ўгледзеў Вялікі Шлях», які «ёсць сам у сабе, не абапіраецца ні на што і ні ад чаго не залежыць». Пасля гэтага падарожжа Цзян Цзы-я спытаў вучня, здолеў бы той «зрабіць толькі што спасцігнутае тэмай літаратурнага твора», і вучань «без роздумаў адказаў станоўча», таму што «быў упэўнены, што спасціг ісціну цалкам і адразу». Вучань не толькі згаджаецца стварыць літаратурны твор, але і поўны ўпэўненасці ў тым, што ён зможа гэта зрабіць. Ён адкрыта кажа, што яму «трэба будзе стварыць кнігу нябачаную, не падобную ні на што з напісанага». Аднак калі вучань пачаў тварыць, ён сутыкнуўся з цяжкасцямі і пацярпеў няўдачу. У выніку няўдалай спробы напісаць літаратурную працу аб зразуменні Шляха вучань прыходзіць да высновы, што любое даданне чарговага сімвала (вобраз, слова) будзе ўсё далей адсоўваць яго ад ісціны.

Апавяданне «Запіс пра пошук ветру» напісана ў духу ўсходніх філасофскіх апавяданняў і ўвасабляе пэўныя аспекты даоскай філасофіі. У творы прасочваюцца шматлікія дасылкі да «Даа дэ цзін»Го Вэй. Диалог с китайской философией: «Дао дэ цзин» в рассказе Виктора Пелевина «Запись о поиске ветра» // Мир русского слова. — 2019. — № 2. — С. 76—80..

Катэгорыя:Творы Віктара Пялевіна